
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	

Ниво на конфиденциалност 1
                                                                                                                       [TLP-GREEN]

Д О К Л А Д
от проверка по изпълнение на условия в комплексно разрешително 

Обект: Инсталация за интензивно отглеждане на птици (бройлери), изпълняваща дейност, съгласно т. 6.6 „a“ от Приложение № 4 към ЗООС „Инсталации за интензивно отглеждане на птици с повече от 40 000 места за птици”.

Дата на извършване на проверката: 26.08.2026 г.

Място на извършване на проверката: землището на с. Дебнево, община Троян, област Ловеч ;

Основание за проверката: чл.120, ал.5 от Закона за опазване на околната среда, Заповед № РД 0539/17.08.2026 г. на Директора на РИОСВ – Плевен и във връзка с утвърден годишен план за контролната дейност на РИОСВ – Плевен през 2026 г. по отношение спазване на условия в комплексно разрешително № 602– Н0/2022г. 

Цел на проверката: Осъществяване на контрол по изпълнение на условията в комплексно разрешително КР № 602– Н0/2022г., на оператор ЕТ „Наста - Нанко Нанков“.

При извършената проверка е констатирано следното:
  По  Условие № 2: Инсталации, обхванати от това разрешително:
· Инсталацията, която попада в Пр. №4 се намира на площадката. Реконструирани са  4 бр. птицевъдни сгради, в които се отглеждат птици. Предвидената пета сграда за отглеждане на птици, все още не е реконструирана.
· Инсталацията, която не попада в Пр. №4: отоплителна инсталация, включваща 5 бр. печки на твърдо гориво  - в момента на проверката не  работят. В момента на проверката приключва  четвърти цикъл на отглеждане на птици .	
      По Условие № 4: Капацитет на инсталацията.
	Операторът е експлоатирал инсталациите по Условие №2 както следва:
· През 2025 г. са отчетени 5 бр. жизнени цикли с общо производство – 308 465 бр. птици. Информацията е докладвана в ГДОС за 2025г.
· През 2026 г. , до момента на проверката,  са реализирани  3 цикъла  на отглеждане на птици и приключва четвърти цикъл. През отчетния период са експлоатирани 4бр. печки за твърдо гориво.        
Операторът е докладвал като част от ГДОС годишната продукция за инсталацията по Условие №2. В РИОСВ Плевен е постъпил ГДОС за 2025г. с писмо вх. №АО- 1704/24.03.2026г.		
       По Условие №5: Управление на околната среда.
	Всички инструкции за експлоатация и поддръжка са изготвени. Представен е общ списък с изготвените инструкции и придружаващи приложения по условията, включени в КР. Представена е обща инструкция по Условие 5.2, 5.3  и 5.4 . 
	По Условие №7: Уведомяване.
За проверявания период не са настъпвали аварийни или други замърсявания. Към момента на проверката операторът  не предвижда планирана промяна в работата на инсталацията с комплексно разрешително. Няма настъпили  екологични щети  към момента на проверката. Условието е изпълнено с ГДОС за 2025г.
	По Условие №8: Използване на ресурси. 
Условие №8.1 Използване на вода:
Операторът притежава актуален договор с ВиК  Стенето ООД. Няма превишение на количествата вода за производствени нужди. Количеството е докладвано с ГДОС за 2025г. Инструкциите по условието  са представени е по време на проверката, водят се записи. Годишната консумация на вода и стойността на годишната норма за 2025 г. са отчетени  в ГДОС за 2025 г. Няма превишение на годишната норма за ефективност. 
Условие №8.2. Енергия:
Консумираната електроенергия от инсталацията по Условие №2 за 2025г. е докладвана с ГДОС. Няма превишение на годишната норма. Инструкциите по условието са изготвени и представени по време на проверката, резултатите се отчитат в приложения. 
По Условие №8.3. Суровини, спомагателни материали и горива:
Инструкцията по условието е изготвена и представена по време на проверката. Записи се водят във Приложение № 1 към РИ-СУОС -  8.3.2. – 01 -  Консумация на фураж  и горива от инсталацията. За 2025 г. количествата са отчетени във формуляра. Резултатите от изпълнение на условието са представени в ГДОС за 2025г.
По Условие №9. Емисии в атмосферата:
От разрешените за ползване 5 бр. сгради за отглеждане на птици в момента на проверката 4 (с номера от №№1, 3, 4 и 5) са годни за ползване по предназначение, сграда №2 се ползва за склад и към момента на проверката не може да бъде ползвана за отглеждане на пилета. Към всяка от сградите с номера от №№1,3,4 и 5 има по един отоплителен водогреен котел (печка) с топлинна мощност 250 kW, на твърдо гориво ( горивото може да бъде въглища или пелети). В деня на проверката отоплителните инсталации не се ползват, горивото което се ползва за тях е пелети. В деня на проверката печките към сгради №№1,3,4 и 5 не работят. Всяка от печките има комин с видима височина, отговаряща на изискването за височина от 6м.
Всяка една от годните за ползване сгради към датата на проверката (№№1,3,4 и 5) има система за принудителна вентилация, включваща: 
За сграда №1: 11 бр. вентилатори по 26 000 Nm3/h;
За сграда №2: 8 бр. вентилатори по 42 000 Nm3/h - не се ползва за отглеждане на пилета;
 За сграда №3: 5 бр. вентилатори по 15 000 Nm3/h и 5 бр. по 26 000 Nm3/h (големите вентилатори са с един по-малко); 
За сграда №4: 4 бр. вентилатори по 42 000 Nm3/h;
За сграда №5: 2 бр. вентилатори по 42 000 Nm3/h и 4 бр. по 15 000 Nm3/h.
Общият максимален дебит на вентилационната система на всяка от годните за експлоатация сгради  е 286 000 m3/h (сграда №1); 231 000 m3/h (сграда №3); 168 000 m3/h (сграда №4) и 144 000 m3/h (сграда №5) не превишава максималния разрешен дебит по КР 602-Н0/2022г. В деня на проверката горивните източници към годните за експлоатация сгради с №№1,3,4 и 5 респ.  ИУ към тях не се ползват.                                                                                                                                   
Стойностите на общия екскретиран азот и фосфор за жизнено пространство за едно животно/година са докладвани с ГДОС за 2025г. Те са определени в съответствие с изискванията на НДНТ и утвърдения план за мониторинг и не превишават определените в комплексното разрешително стойности, свързани с НДНТ. При проверката е представена инструкция за периодична оценка на съответствието на изчислените стойности (по Условие 9.1.4.1). Операторът представи  инструкция за периодична оценка на наличието на източници на неорганизирани емисии и мерки за ограничаването им (по Условие 9.2.2 и 9.2.3). Дейностите, свързани с приемане, разтоварване и зареждане на фуража за птиците се извършват при спазване изискванията на Условие 9.2.4 за работа с прахообразни материали. Фуражът се доставя от външен фуражен завод. Зареждането на фуража в силозите става с помощта на пневматична система и през гъвкави тръбопроводи  тип „мека връзка”, което гарантира липсата на неорганизирани емисии на прах. Фуражът се съхранява в метални силози към всяка сграда с плътно затваряне и с пневматично подаване към хранителната система монтирани до всяка една от производствените халета. Изискванията на Условие 9.2.5 целящи намаляване на емисиите на амоняк от сградите се спазват. Операторът попълва формуляр към условие 9.2.5 и 9.2.7  информацията, отнасяща се за техниките свързани с хранителния режим, почистването на помещенията, вентилацията и охлаждането на сградите. Техниката на охлаждане на сградите не включва разпръскване на водна мъгла, както написано в условие 9.2.7. Охладителната система се състои от тръби, монтирани на нивото на клапаните, доставящи вода за охладителните пити. Системата е в затворен цикъл – използват се оборотна охлаждаща вода. Операторът представи инструкция за периодична оценка на спазване на мерките за предотвратяване/намаляване на емисиите на интензивно миришещи вещества. Един от основните причинители на интензивни миризми е съхранението на торови маси. В момента на проверката на площадката не се съхраняват торови маси и до момента това не е ставало. След освобождаването на халетата отпадъчната постеля се извозва в същия ден от друг оператор.
 По Условие №10. Емисии в отпадъчни води:
Отпадъчните води от Хале №1 (БФОВ от санитарните възли) се отвеждат във водоплътен бетонов резервоар. Към момента на проверката Хале №2 не се използва и не се предвижда експлоатация. На площадката на обекта е наличен втори полиетиленов вертикален резервоар – 800л. за приемане на условно чисти води (от изпразване на поилните инсталации) от Халета №№ 3,4 и 5. Резервоарът не е свързан с канализацията. Условно чистите води се извозват до него за съхранение. За почистване и извозване на отпадъчните води формирани от обекта е представен договор от 01.08.2026 г. за почистване и извозване на отпадъчни води. За проверявания период не е извършвано почистване и извозване на отпадъчни води. Операторът е разработил и прилага инструкцията, която се изискват по Условие №10 от КР. Води се отчетност. 
По Условие № 11. Управление на отпадъците:
При настоящата проверка е извършен оглед на обособените на площадката участъци за разделно събиране, съхраняване и предварително съхраняване на отпадъци. За съхраняване на образуваните при производствената дейност отпадъци са обособени маркирани участъци, с трайна настилка за разделно съхраняване по код на отпадъците. Опасните отпадъци се съхраняват при ограничен достъп, в добре затварящи е съдове, изготвени от материали, които не могат да взаимодействат с отпадъците. В периода 01.01.2026 г. – 07.08.2026 г. е образуван отпадък с код 10 01 01, който се съхранява на площадката. Отпадъкът е  генериран при експлоатацията на отоплителните уреди в количество. През м.декември 2025 г. е предаден отпадък с код 10 01 01 на регионално депо в гр. Троян. Налични са и метални отпадъци в резултат от обновяването на обекта от предходната година. Местата за съхранение на отпадъците, образувани в обекта на настоящата проверка са обособени с табели с надпис на вида и кода на отпадъка. След влизане в сила на КР, операторът не е извършвал анализи на образуваните при производствената дейност отпадъци. Разписаните в КР инструкции са въведени и представени с направени записи до момента на проверката. Не са документирани обстоятелства извън условията по КР. На площадката не се извършва оползотворяване на отпадъци. Отчетността се води в Националната информационна система за отпадъци (НИСО). Изготвен е и подписан в НИСО годишен отчет по отпадъците за 2025 г. Съгласно комплексното разрешително на дружеството, торовите маси, образувани от дейността по отглеждане на бройлери, в случай на предаване за производство на компост или биогаз се управляват като отпадък с код и наименование: 02 01 06 – животински изпражнения, урина и тор (включително използвана слама), отпадъчни води, разделно събрани и пречиствани извън мястото на образуването им. До момента на настоящата проверка, торовите маси не са предавани за последващо третиране на лица, притежаващи документ по чл. 35 от Закон за управление на отпадъците (ЗУО), за да се управлява съгласно ЗУО. В момента на проверката е установено наличие на около 60 т. торови маси, същите се предават на земеделски производители за наторяване на база писмен договор. Отпадък с код 10 01 01 се предава на РДНО – Троян-Априлци на база писмен договор № 2/27.11.2025 г. и Анекс № 1/02.02.2026 г. към договора.
По Условие №13. Опазване на почвата и подземните води от замърсяване:
Условие 13.1., касаещо мерки за опазване на почвата и подземните води от замърсяване, се изпълнява по отношение на почвите. По Условие 13.1.2. е изготвена и се прилага при необходимост работна инструкция РИ-СУОС-13.1.2., към която има дневник за регистриране на разливи. От началото на 2026 г. към момента на проверката не са констатирани разливи от вещества/препарати, които могат да замърсят почвата/подземните води. По Условие 13.1.5. е изготвена и се прилага работна инструкция РИ-СУОС-13.1.5. Периодичните проверки на канализационната система се извършват 2 пъти годишно: пролет и есен, и се извършват съгласно РИ-СУОС-10.1. Записите с резултатите от периодичните проверки се извършват чрез попълване на Приложения №№1, 2 и 3 към работна инструкция РИ-СУОС-10.1. Резултатите от изпълнението на всички инструкции са докладвани като част от ГДОС за 2025 г.
По Условие №14. Предотвратяване и действия при аварии и случаи на непосредствена заплаха за екологични щети и/или причинени екологични щети
Операторът представи по време на проверката инструкция РИ-СУОС – 14.1. за оценка на риска от аварии при извършване на организационни и технически промени. Представен е и Доклад по чл. 6, ал.1.1  от наредба за предотвратяване на големи аварии с опасни вещества и за ограничаване на последствията от тях. Към момента на проверката няма възникнала аварийна ситуация.
По Условие № 15. Преходни и анормални режими на работа:
Изготвена е и се представи по време на проверката РИ-СУОС - 15.1, резултатите са докладвани с ГДОС за 2025г. Операторът декларира, че към настоящия момент не са настъпвали обстоятелства по условието.
По Условие №16. Прекратяване на работата на инсталациите:
Към момента на проверката няма взето решение за прекратяване  и закриване на дейностите на площадката или части от тях. Изпълнението на условието  е докладвано с ГДОС за 2025г.

Заключение: 
Операторът на комплексно разрешително КР №602–Н0/2022г., изпълнява условията, включени в него. 

Утвърдил:

